32006D0650
L 267/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 септември 2006 година
за изменение на Решение 2005/393/ЕО по отношение на зони с ограничен достъп във връзка с болестта син език
(нотифицирано под номер C(2006) 4227)
(текст от значение за ЕИП)
(2006/650/EO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/75/ЕО на Съвета от 20 ноември 2000 г. относно определяне на условията за борба и ликвидиране на болестта син език (1), и по-специално член 8, параграф 3 от нея,
като има предвид, че:
(1)
Директива 2000/75/ЕО определя правила за контрол и мерки за борба с болестта син език в Общността, включително установяването на предпазни и надзорни зони и забрана за придвижването на животните от тези зони.
(2)
Решение 2005/393/ЕО на Комисията от 23 май 2005 г. относно предпазните и надзорните зони във връзка с болестта син език и условията за движение от и през такива зони (2) предвижда определянето на граници на глобалните географски райони, където държавите-членки следва да създадат предпазни и надзорни зони (зони с ограничен достъп) във връзка с болестта син език.
(3)
След нотификацията за избухвания на болестта син език в средата на месец август и началото на месец септември 2006 г. от страна на Белгия, Германия, Франция и Нидерландия Комисията няколко пъти измени Решение 2005/393/ЕО по отношение определянето на границите на съответните зони с ограничен достъп.
(4)
На 8 септември 2006 г. Нидерландия информира Комисията за нов потвърден случай на болестта син език по говедата в северната част на страната. С оглед на това разкритие зоната с ограничен достъп следва да бъде разширена върху цялата територия на Нидерландия.
(5)
Съгласно обосновано искане, представено от Германия, е подходящо да се изменят границите на зоната с ограничен достъп в Германия.
(6)
Решение 2005/393 следва да бъде съответно изменено.
(9)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2005/393/ЕО се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 25 септември 2006 година.